పక్కా ప్లాన్‌తో పార్క్ చేసి ఉన్న కారును దొంగలించారు ఆ ఇద్దరు దొంగలు. దానిని ఎలాగైనా అమ్మి సొమ్ము చేసుకోవాలన్న ఆనందంలో అతి వేగంతో ఓ కరెంట్ స్తంభాన్ని ఢీకొట్టారు. ఇంకేముంది.. సీన్ కట్ చేస్తే పోలీసుల అదుపులో ఆస్పత్రి బెడ్ మీద ఉన్నారు. మరో ట్విస్ట్ ఏంటంటే ఆ ఇద్దరిలో ఒకరు పోలీసుల నుంచి చాలా చాకచక్యంగా తప్పించుకున్నాడు. ములుగు జిల్లా మంగపేట పోలీస్‌స్టేషన్‌ పరిధిలో జరిగిందీ సంఘటన.
జిల్లాలోని తాడ్వాయి మండలం వీరాపురం గ్రామానికి చెందిన చీరల సందీప్‌, రాజ్‌కుమార్‌లు.. ఏటూరునాగారంకు చెందిన సయ్యద్‌ అప్సర్‌ కారు దొంగలించి తీసుకెళ్తుండగా మంగపేట మండలం గంపోనిగూడెం వద్ద విద్యుత్‌ స్తంభానికి ఢీకొట్టారు. దీంతో ఇద్దరు గాయపడడంతో పోలీసులు వారిని అదుపులోకి తీసుకొని స్థానిక ఆస్పత్రికి తరలించారు. చికిత్స పొందుతున్న రాజ్ కుమార్.. ఆస్పత్రి వద్ద విధులు నిర్వర్తిస్తున్న 108 డ్రైవర్‌(గడ్డం దశరథం) బైక్‌ను తీసుకొని ఆస్పత్రి నుంచి పరారయ్యాడు. పోలీసులకు చిక్కినట్లే చిక్కి బైక్‌పై పారిపోయిన ఆ వ్యక్తి వివరాలు సోమవారం రాత్రి వరకు కూడా తెలియలేదు. దీంతో పోలీసులు, ఆస్పత్రి సిబ్బంది, బైక్‌ యజమాని తలలు పట్టుకుంటున్నారు.
pakka plannetho park chesi unna kaarunu dongalinchaaru aa iddaru dongalu. daanini elagaina ammi sommu chesukovalanna aanandamlo athi vegamtho oo current stambhaanni dheekottaaru. inkemundi.. sean kat cheste polisula adupulo aaspatri bed meeda unnaaru. maro twist entante aa iddarilo okaru polisula nunchi chala chaakachakyamgaa tappinchukunnadu. mulugu jilla mangapeta polisestationsi paridhilo jarigindii sanghatana.
jillaalooni taadwai mandalam veerapuram graamaaniki chendina cheerala sandipm, rajekumaarmelu.. eturunagaranku chendina sayyady apsary kaaru dongalinchi teesukeltundagaa mangapeta mandalam gamponigudem vadda vidyuthi stambhaaniki dheekottaaru. deentho iddaru gaayapadadamtho poliisulu vaarini adupuloki teesukoni sthaanika aaspatriki taralinchaaru. chikitsa pondutunna raj kumar.. aaspatri vadda vidhulu nirvartistunna 108 drivery(gaddam dasaratham) baikenu teesukoni aaspatri nunchi pararayyadu. polisulaku chikkinatle chikki baikepai paaripoyina aa vyakti vivaraalu somavaram raatri varaku kuudaa teliyaledu. deentho poliisulu, aaspatri sibbandi, baike yajamani talalu pattukuntunnaaru.